નાછૂટકે કેશવકાકાએ એની વાત માનવી જ પડેલી. તરૂલતાબેન બહુજ સ્વમાની. જ્યારે સુમંતને ભણાવવા સસરાની જમીનનો ટુકડો વેચ્યો ત્યારે એમણે એ જમીન નહી વેચવા માટે કહ્યું હતું. ત્યારે પણ એમની વાત તરૂલતાબેને નહોતી માની અને સુમંતરાયના લગ્ન માટે ખોરડું વેચી ને ભાડાના મકાનમાં ગયા ત્યારે પણ કેશવકાકાએ રૂપિયા ધર્યા હતાં પણ તરૂલતાબેને કહ્યું હતું, “ના કાકા, હજુ એવો વખત આવ્યો નથી કે મારે તમારી પાસે રૂપિયા લેવા પડે. જ્યારે પૈસે ટકે સાવ ખલાસ થઈ જઈશ ત્યારે તમારી પાસે હાથ લાંબો કરતાં શરમાઈશ નહીં. એ વખતે જે આપવું હોય તે આપજો. પણ અત્યારે નહી.”